42 करोड़ से 34 किलोमीटर की सीसी सड़कों का होगा निर्माण
लोक निर्माण विभाग द्वारा उदयपुरा विधानसभा क्षेत्र की बरेली तहसील में 2 बड़े मार्ग बनाए जा रहे हैं। जिनमें लगभग 42 करोड़ की लागत से करीब 34 किलोमीटर लंबाई की सीसी सड़कें तैयार की जाएंगी। इस प्रोजेक्ट के तहत बीच में बड़े पुल और छोटी पुलिया भी बनाई जाना है।
पीडब्ल्यूडी अधिकारियों ने बताया कि इस प्रोजेक्ट पर जल्द ही काम शुरु होने जा रहा है। जिसके तहत गुरारिया से कुबजा संगम तक और मांगरोल से बगलबाड़ा तक सीसी सड़क बनाई जा रही है। सड़क बनाने की प्रक्रिया नवंबर से 2016 से शुरू हुआ है। अगले साल मार्च 2018 तक इन मार्गों पर निर्माण कार्य पूर्ण होने की संभावना है।
मांगरोल से बगलबाड़ा : बरेली तहसील के प्रसिद्ध नर्मदा तटों में शामिल मांगरोल एवं बगलबाड़ा के बीच पहुंच मार्ग की स्थिति अब सुधरने जा रही है। यहां लोक निर्माण विभाग द्वारा सड़क निर्माण का कार्य किया जा रहा है। लगभग 32 करोड़ की लागत ये 21.40 किलोमीटर लंबाई की सड़क बनाई जा रही है। जिसके बीच में मांगरोल, सर्रा, ढावला, सोजनी, घाट पिपरिया, डूमर, मुआर, सतरावन गांव आते हैं। इस मार्ग से अन्य ग्रामीण क्षेत्रों के कई पहुंच मार्ग जुड़े हुए हैं।
गुरारिया से कुबजा संगम : नर्मदांचल की प्रसिद्ध धार्मिक स्थली कुबजा संगम तक पहुंचने के लिए गुरारिया से सड़क बनाई जा रही है। जिसमें गुरारिया, पांजरा, पुरोहित पिपरिया, घाट पिपरिया से होकर सड़क कुबजा संगम तक पहुंचेगी। इस मार्ग की दूरी 12.40 किलोमीटर बताई जा रही है। इसके निर्माण में लोक निर्माण विभाग द्वारा लगभग 10 करोड़ से अधिक राशि खर्च की जाएगी।
पुल-पुलियों का भी होगा निर्माण : जानकारी के अनुसार 42 करोड़ की लागत से लोक निर्माण विभाग द्वारा कराए जा रहे इन निर्माण कार्यों में मार्गो के बीच में पुल और पुलियां भी बनाई जाएंगी। गुरारिया से कुबजा संगम मार्ग के बीच में भी कई छोटी-छोटी पुलिया बनेगी। इसी तरह मांगरोल से बगलबाड़ा मार्ग पर तेंदोनी नदी पर बड़ा पुल बनाया जाएगा। साथ ही छोटी-छोटी पुलियों का निर्माण भी किया जाएगा।
10 मीटर चौड़ी और एक फीट मोटी सीसी सड़क बनेगी
जानकारी के अनुसार मांगरोल से बगलबाड़ा तक और गुरारिया से कुबजा संगम तक बनाई जा रही सीसी रोड की लेबलिंग 14 मीटर की चौड़ाई लेकर की जा रही है। जिसमें मिट्टी और बोल्डर डालकर पुराई की जा रही है। इसकी ऊंचाई लगभग एक मीटर तक होगी। इसके ऊपर 10 मीटर चौड़ी सीसी और एक फीट मोटी सीसी सड़क बनाई जाएगी।
अगले साल मार्च तक संभावना
विभाग द्वारा गुरारिया से कुबजा संगम और मांगरोल से बगलबाड़ा तक सड़क निर्माण किया जा रहा है। जिसमें सीसी सड़कें बनाई जाएगी। सड़क निर्माण कार्य अगले साल मार्च तक पूरा होने की संभावना है। परमजीत सिंह, एसडीओ पीडब्ल्यूडी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva